Motî:diale-e-coir - Wikipedia

# Motî:diale-e-coir

### Èn årtike di Wikipedia.

diale-e-coir [o.f.n.] onk (ene) k' a l' air d' aveur li diale e s' coir, copurade:

1. malåjhey efant, djonnea. >> pitit(e) diale-e-coir: arnåjhe djonne. rl a: råpén, galopea. F. démon, polisson, coquin. >> grand(e) diale-e-coir: djonnea ki s' a stindou d' on plin côp. "Kés grands diale-e-coir !" dijhèt i les viyès djins cwand voeyèt leus ptits-efants a 12 - 15 ans (L. Mahin). F. dégingandé(e), grand énergumène.

2. ome, feme ki n' a sogne (peu) did rén. Il estént la a-z aschoûter, les orayes a baxhete, ci grand diale-e-coir la lezî dire leus vraiyes (A. Georges, rat. pa L. Mahin). Al tiesse des studiants revinteus di May 68, gn av' on grand diale-e-coir, Daniel Cohn-Bendit, et padrî lu, des cotuzeus did hintche come li Régis Debré (L. Mahin). F. intrépide, casse-cou, révolté(e), exalté(e), fanatique, exité(e). >> on dislaxhî (ene dislaxheye) diale-e-coir: onk (ene) ki n' si mwaistrijhe pus. F. forcené(e), fou furieux (folle furieuse).

3. djin k' on voet evi rén k' a l' riwaitî. I n' dimoréve pus k' ene pitite såvadje, avou l' tiesse tote distchovurnêye avou des viyès hådes a mitan coschirêyes, ki deus grands diale-e-coir d' infirmîs tinént astok inte di zels deus, peu k' ele ni schipaxhe evoye (L. Mahin). F. énergumène.

Disfondowes: djâle-è-cwér, djâle-ou-cwâr, diâle-au-cônr, djâbe-au-coûr, djâle-è-cwêr, djâle-è-cwâr.

Prin del pådje «http://wa.wikipedia.org../../../d/i/a/Mot%C3%AE%7Ediale-e-coir.html»

##### Views

- Årtike
- Copene
- Modêye d' asteure

##### Cweri